**Ministru kabineta rīkojuma projekta “Grozījumi Ministru kabineta 2015. gada 16. jūlija rīkojumā Nr. 393 “Par Korupcijas novēršanas un apkarošanas pamatnostādnēm 2015. - 2020. gadam”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība**  |
| 1. |  Pamatojums | Ministru kabineta rīkojuma projekts “Grozījumi Ministru kabineta 2015.gada 16.jūlija rīkojumā Nr. 393 “Par Korupcijas novēršanas un apkarošanas pamatnostādnēm 2015. - 2020. gadam””(turpmāk – Projekts) izstrādāts saskaņā ar Korupcijas novēršanas un apkarošanas biroja likuma 7.panta pirmās daļas 1.punktu, kas nosaka, ka Korupcijas novēršanas un apkarošanas birojs (turpmāk – Birojs) izstrādā korupcijas novēršanas un apkarošanas stratēģiju un valsts programmu: Ministru kabineta 2015.gada 16.jūlija rīkojums Nr. 393 “Par Korupcijas novēršanas un apkarošanas pamatnostādnēm 2015.-2020.gadam” (turpmāk – Pamatnostādnes). Izstrādātās Pamatnostādnes nodrošina pēctecību iepriekšējā plānošanas periodā apstiprinātajiem dokumentiem: “Korupcijas novēršanas un apkarošanas pamatnostādnes 2009. - 2013.gadam” (apstiprinātas ar MK 2009.gada 21.maija rīkojumu Nr. 326) un “Korupcijas novēršanas un apkarošanas programma 2009. - 2013.gadam” (apstiprināta ar MK 2009.gada 24.septembra rīkojumu Nr. 654). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatnostādņu 6.nodaļas “Uzdevumu un pasākumu plāns” 9.1.uzdevumā noteikts, ka Birojam līdz 2016.gada 30.augustam ir nepieciešams izstrādāt informatīvo ziņojumu, kurā jāizvērtē iespēja paplašināt Biroja kompetenci attiecībā uz tiesībām izmeklēt koruptīvos, noziedzīgos nodarījumus privātajā sektorā. Vēršam uzmanību, ka šobrīd Birojs primāri risina jautājumus, kas saistīti ar valsts amatpersonu deklarācijās norādīto ziņu patiesuma pārbaudēm, kompetences sadalījumu starp Biroju un Valsts ieņēmumu dienests (turpmāk - VID), lobēšanas tiesiskā regulējuma izstrādi un tā tālāko virzību, kā arī ar citus Pamatnostādnēs izvirzītos korupcijas novēršanas un apkarošanas jautājumus, tāpēc šobrīd jautājums par korupcijas apkarošanu privātajā sektorā, ar ko būtiski paplašinot Biroja kompetenci, bez publiskām diskusijām un ekspertu viedokļu apzināšanas, nav atrisināms. Šī jautājuma risināšana sevī ietver arī diskusiju par nepieciešamā finansējuma piešķiršanas apmēru. Vēl nav zināms kā noslēgsies diskusija par kompetences sadalījums starp VID un Biroju, kas noteiks skaidru darbības nozaru sadalījumu starp institūcijām un var atsaukties arī uz nepieciešamā finansējuma apmēru, noteikto darbības programmu realizācijai.Pamatojoties uz iepriekš minēto, ir nepieciešams pagarināt Pamatnostādņu 6.nodaļas “Uzdevumu un pasākumu plāns” 9.1.uzdevuma izpildes termiņu līdz 2017.gada 31.decembrim. |
| 3. | Projekta izstrādē iesaistītās institūcijas  | Nav.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Korupcijas novēršanas un apkarošanas biroju un tam doto uzdevumu izstrādāt tiesību akta projektu. |
| 2. | Tiesiskā regulējuma ietekme uz tautsaimniecību un administratīvo slogu | Projektam nav ietekmes uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projektam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Korupcijas novēršanas un apkarošanas birojs. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Korupcijas novēršanas un apkarošanas birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Pārvaldes institucionālā struktūra netiks mainīta. Jaunas valsts un pašvaldību institūcijas netiks veidotas, un esošās netiks likvidētas vai reorganizētas, kā arī netiks paplašinātas esošo institūciju funkcijas. |
| 3. | Cita informācija | Nav. |

Anotācijas III, V un VI sadaļa – projekts šīs jomas neskar.

Ministru prezidents M.Kučinskis

Vīza: Korupcijas novēršanas un apkarošanas

biroja priekšnieks J.Streļčenoks

A.Skraučs

67356165-231

arnis.skraucs@knab.gov.lv